## Pravilnik o evidenciji zadruga i zadružnih saveza

### NN 88/2002 (24.7.2002.), Pravilnik o evidenciji zadruga i zadružnih saveza

# MINISTARSTVO ZA OBRT, MALO I SREDNJE PODUZETNIŠTVO

1465

Na
teme­­lju članka 26. Zakona o izmjenama i dopunama Zakona o zadrugama (»Narodne
novine«, broj 12/02) ministar za obrt, malo i sred­­nje poduzetništvo donosi

## PRAVILNIK

### O EVIDENCIJI ZADRUGA I ZADRUŽNIH SAVEZA

Članak 1.

Ovim Pravilnikom
propisuje se ustroj i način vođe­­nja Evidencije zadruga i zadružnih saveza u
Hrvatskom savezu zadruga, kao središ­­nje baze podataka zadruga i zadružnih
saveza.

Članak 2.

Baza podataka Evidencije
zadruga i zadružnih saveza ima sadržaj utvrđen u obrascima evidencijskih
listova i to prema Obrascu EZ za zadruge, odnosno EZS za zadružne saveze (u
privitku ovog Pravilnika).

Članak 3.

Baza podataka zadruga i
zadružnih saveza prema obrascima EZ i EZS vodi se u elektronskom obliku, te u
izvorniku na papiru, kroz ustrojava­­nje standardnih re­gistarskih uložaka.

Članak 4.

Hrvatski savez zadruga u
omot re­gistarskog uloška upisuje naziv zadruge ili zadružnog saveza i broj
uloška.

Na unutar­­njim koricama
omota uvezuju se propisani dostav­­ljeni dokumenti ovim Pravilnikom i unose se
prema datumu prijema.

Članak 5.

Zadruge i zadružni
savezi odgovorni su za istinitost i vjerodostojnost podataka iz dostav­­ljenih
dokumenata, a u Hrvatski savez zadruga dostav­­ljaju Obrasce EZ ili EZS, što
potvrđuju potpisom ovlaštene osobe, te Izvod iz re­gistra Trgovačkog suda, gdje
fotokopije ovjeravaju kod javnog bi­­lježnika.

Hrvatski savez zadruga
odgovoran je za ažurnost i usuglašenost podataka u bazi podataka i re­gistarskom
ulošku teme­­ljem dostav­­ljenih evidencijskih listova i ostalih dokumenata.

Članak 6.

Baza podataka Evidencije
zadruga i zadružnih saveza zašti­ćuje se postupkom izrade i pohra­­njiva­­nja
sigurnosne kopije na elektronski medij, na način propisan odlukom Hrvatskog
saveza zadruga.

Članak
7.

Pristup
podacima u bazu podataka Hrvatskog saveza zadruga dopušten je osobama
ovlaštenim za vođe­­nje baze podataka i evidencije zadruga i zadružnih saveza.

Članak
8.

Izvod
iz baze podataka u formi i s podacima iz Evidencijskog lista Obrasca EZ i EZS
je javno dostupan na elektronskom mediju i internetu Hrvatskog saveza zadruga.

Članak
9.

Postojeće
zadruge i zadružni savezi dužni su dostaviti dokumentaciju iz članka 5.
Hrvatskom savezu zadruga u roku 30 dana po stupa­­nju na snagu ovog Pravilnika,
a nove zadruge i zadružni savezi u roku 15 dana od re­gistracije.

U
slučaju statusnih ili drugih bitnih promjena podataka iz Evidencijskog lista
zadruge i zadružni savezi dužni su te pro­mjene dostaviti Hrvatskom savezu
zadruga u roku 15 dana od datuma nastanka promjene.

Članak
10.

Hrvatski
savez zadruga u roku od tri mjeseca od dana stupa­­nja na snagu ovoga
Pravilnika u obvezi je ustrojiti bazu podataka i vođe­­nje evidencije zadruge i
zadružnih saveza sukladno odredbama ovog Pravilnika.

Članak
11.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
303-02/02-01/19
Urbroj: 515-01/02-01
Zagreb, 17. srpnja 2002.

Ministar
**Že­­ljko Pecek,** v. r.

![](dodatni/358534.gif)
![](dodatni/358535.gif)

Pravilnik, NN 88/2002-1465